64

	Opgestel deur my

	
TRANSPORTBESORGER
Browne JA	

ABSA BANK BEPERK

DEELVERBAND WAARKRAGTENS 'N EENHEID / 'N UITSLUITLIKE GEBRUIKSGEBIED VERHIPOTEKEER WORD

Ek, die ondergetekende

JOE SOAP
Identiteitsnommer 6909165019083
Ongetroud
 hierin verteenwoordig deur JACK SPRATT handelende kragtens en uit hoofde van 'n volmag gedateer te BELLVILLE op 29 April 2010
(hieronder "die Verbandgewer" genoem) verklaar hierby dat ek wettiglik verskuldig is aan en gebonde is teenoor ABSA BANK BEPERK (Registrasienommer 1986/004794/06) (hieronder "die Verbandnemer" genoem) die bedrag van R800 000,00  (AGT HONDERD DUISEND RAND) en R160 000,00  (EEN HONDERD EN SESTIG DUISEND RAND) synde die addisionele bedrag in die aangehegte voorwaardes genoem, ontstaande uit en synde geld wat verskuldig is en/of van tyd tot tyd verskuldig mag raak, welke skuld ontstaan en of gaan ontstaan uit enige oorsaak hoegenaamd en as sekuriteit vir bogenoemde verbind ek hierby as 'n EERSTE verband, onderworpe aan die voorwaardes soos vermeld in die aanhangsel van hierdie verband -

(1)	'n Eenheid bestaande uit -
(a)	Deel Nommer 12 soos getoon en vollediger beskryf op Deelplan Nr. SS478/1996, in die skema bekend as MISTY MEWS ten opsigte van die grond en gebou of geboue geleë te MILNERTON  van welke deel die vloeroppervlakte, volgens genoemde deelplan, 78 (Agt en Sewentig) vierkante meter groot is; en
(b)	'n onverdeelde aandeel in die gemeenskaplike eiendom in die skema aan genoemde deel toegedeel in ooreenstemming met die deelnemingskwota van genoemde deel soos op genoemde deelplan aangeteken.
Gehou kragtens Transportakte Nommer ST 1234/1999 <INSERT en onderhewig aan sodanige voorwaardes soos uiteengesit in gemelde Transportakte.>
(2)	'n Uitsluitlike gebruiksgebied beskryf as PARKING BAY P12 groot 16 (Sestien) vierkante meter, synde 'n gedeelte van die gemeenskaplike eiendom, bevattende die grond en die skema bekend as MISTY MEWS ten opsigte van die grond en gebou of geboue geleë te MILNERTON , soos getoon en vollediger beskryf op Deelplan Nr. SS478/1996 gehou kragtens Notariele Sessie Nommer SK 1234/1999 <INSERT en onderhewig aan sodanige voorwaardes soos uiteengesit in gemelde Notariele Sessie.>                

Geteken te   BELLVILLE

op 29 April 2010

		
		Verbandgewer of sy behoorlike gemagtigde verteenwoordiger

Voor my		

Transportbesorger   JUSTIN ANSELM BROWNE

Geregistreer te KAAPSTAD op 		2010

Ampseël
		
REGISTRATEUR VAN AKTES

AANHANGSEL
1.	
ERKENNING VAN SKULD
Die Komparant het erken en verklaar dat sy prinsipaal, die Verbandgewer, waarlik en wettiglik aan en ten behoewe van ABSA BANK BEPERK (Registrasienommer 1986/004794/06) ("die Bank") gehou en gebind, en dat die sekuriteit wat uit hoofde van die verband waaraan hierdie Aanhangsel geheg is ("die Verband"), verleen word, is vir die bedrag van R800 000,00 (Agt Honderd Duisend Rand) of enige mindere bedrag wat van tyd tot tyd verskuldig mag wees ("die hoofsom"), wat uit enige skuldoorsaak hoegenaamd voortspruit of sal voortspruit, tesame met rente op die hoofsom.
2.	
BYKOMENDE BEDRAG
Die Komparant het verder verklaar dat die Verbandgewer waarlik en wettiglik gehou en gebind is aan en ten behoewe van die Bank vir die bykomende bedrag van R160 000,00 (Een Honderd en Sestig Duisend Rand) ("die bykomende bedrag") ten opsigte van die volgende koste en soortgelyke oorsake, naamlik diensgelde, diskonto, kommissie, regskoste (plus Belasting op Toegevoegde Waarde daarop) en seëls in verband met die uitreiking van enige kennisgewings en aanskrywings in verband met enige prosesstukke vir die verhaal van enige bedrag wat kragtens die Verband verseker word, alle gelde wat deur die Bank bestee word ten opsigte van standplaasbelastings, Staats- en Munisipale heffings, belastings en ander laste betreffende die eiendom wat kragtens die Verband verbind word, versekeringspremies en herstel- en onderhoudskoste en, in die algemeen, alle instandhoudings- en realiseringskoste van die eiendom wat kragtens die Verband verbind word.
3.	
SEKURITEIT
Die Verband dien as sekuriteit vir die behoorlike en stiptelike betaling van die hoofsom of enige gedeelte daarvan, rente daarop verskuldig en die bykomende bedrag of enige gedeelte daarvan wat te eniger tyd aan die Bank verskuldig of terugbetaalbaar is.
4.	
VOORTDURENDE DEKKINGSVERBAND
Die Verband sal van krag bly as 'n voortdurende dekkende sekuriteit vir die hoofsom, die rente daarop en die bykomende bedrag, ondanks enige tussentydse skuldvereffening en, ondanks enige tussentydse skuldvereffening, sal die Verband van volle krag en effek bly as 'n voortdurende sekuriteits- en dekkingsverband vir enige en elke bedrag geld wat die Verbandgewer nou of hierna aan die Bank verskuldig mag wees voortspruitend uit welke oorsaak ookal tot die bedrag van die hoofsom, die rente daarop en die bykomende bedrag.
5.	
GESAMENTLIKE EN AFSONDERLIKE AANSPREEKLIKHEID
Indien daar meer as een Verbandgewer kragtens die Verband is -
5.1	is die aanspreeklikheid van elke Verbandgewer gesamentlik en afsonderlik, tensy daar skriftelik anders ooreengekom is;
5.2	word alle verwysings in die Verband na "die Verbandgewer", uitgelê as verwysings na al die Verbandgewers, gesamentlik en afsonderlik, tensy uit die samehang anders blyk.
6.	
TERUGBETALING
Die Verbandgewer moet alle bedrae wat deur hom aan die Bank verskuldig is en wat kragtens die Verband verseker is, ooreenkomstig die bepalings van sodanige skriftelike ooreenkoms of ooreenkomste as wat tussen die Verbandgewer en die Bank aangegaan is of van tyd tot tyd hierna aangegaan mag word, terugbetaal.
7.	
RENTE
Rente op alle bedrae wat deur die Verbandgewer aan die Bank verskuldig is en wat kragtens die Verband verseker is, moet bereken word op die wyse of wyses en teen die koers of koerse wat bepaal is of bepaal sal word ingevolge enige skriftelike ooreenkoms of ooreenkomste wat van tyd tot tyd deur die Bank en die Verbandgewer aangegaan is of aangegaan sal word en indien daar nie enige sodanige ooreenkoms bestaan nie, sal dit bepaal word op die wyse of wyses wat dan vereis word en teen die koers of koerse wat dan deur die Bank ten opsigte van die betrokke transaksie gehef word, met dien verstande dat sodanige rentekoers of -koerse nie die maksimum wetlik toelaatbare koers sal oorskry nie.
8.	
VERSUIM
Indien die Verbandgewer versuim om enige van die bedinge en voorwaardes van enige skriftelike ooreenkoms of ooreenkomste tussen die Verbandgewer en die Bank ten opsigte van enige bedrae wat kragtens die Verband verseker is, na te kom of dit verbreek, of indien die Verbandgewer in gebreke bly om enige van die bedinge en voorwaardes van die Verband of van die Standaard Verbandvoorwaardes waarna hierna verwys word, na te kom of dit verbreek of indien die Verbandgewer op aanvraag deur die Bank, versuim om aan die Bank enige bedrag wat regtens deur die Bank opeisbaar is, te betaal, of indien die Verbandgewer versuim om enige verpligting of aanspreeklikheid op die vervaldatum daarvan teenoor die Bank na te kom, sal alle bedrae wat kragtens die Verband verseker is, tensy daar skriftelik anders ooreengekom is, na die keuse van die Bank en sonder dat daar van die Bank vereis word om kennis aan die Verbandgewer te gee, onmiddellik ten volle betaalbaar word, ondanks die uitoefening deur die Bank van enige ander regte, en daarop sal die Bank geregtig wees om geregtelike stappe vir die verhaal van alle sodanige bedrae in te stel en op 'n hofbevel waarkragtens die eiendom wat kragtens die Verband verbind is, uitwinbaar verklaar word.
9.	
BEWYS VAN VERSKULDIGHEID
9.1	Die bedrae wat ter enige tyd deur die Verbandgewer aan die Bank verskuldig is en wat kragtens die Verband verseker is (insluitende enige rente en die koers of koerse waarteen en die tydperk of tydperke waarvoor rente bereken word) en die feit dat sodanige bedrae opeisbaar en betaalbaar is, sal bepaal en bewys word by wyse van 'n sertifikaat wat deur enige bestuurder van die Bank onderteken is, welke bestuurder se aanstelling en bevoegdheid om die sertifikaat te onderteken, nie bewys hoef te word nie.
9.2	Sodanige sertifikaat sal as bewys dien van die feite wat daarin vermeld word, tensy die Verbandgewer bewys dat die feite nie korrek is nie.
10.	
DOMICILIUM CITANDI ET EXECUTANDI
Die Verbandgewer kies hiermee as sy adres vir die betekening van alle kennisgewings, mededelings of regsprosesstukke (domicilium citandi et executandi) vir alle doeleindes kragtens die Verband, die fisiese adres van die eiendom wat kragtens die Verband verbind is of, indien daar meer as een sodanige eiendom aldus verbind is, die fisiese adres van enige van sodanige eiendomme.
11.	
JURISDIKSIE
11.1	Ingevolge artikel 45 van die Wet op Landdroshowe, No 32 van 1944, soos gewysig, stem die Verbandgewer toe dat die Bank enige regsproses vir die afdwinging van enige van sy regte kragtens die Verband in die Landdroshof van enige distrik wat ingevolge Artikel 28(1) van genoemde Wet jurisdiksie ten opsigte van die Verbandgewer het, mag instel.
11.2	Ondanks die Verbandgewer se toestemming tot die jurisdiksie van die Landdroshof soos voormeld, is die Bank geregtig om enige regsproses in enige ander bevoegde hof wat jurisdiksie in die aangeleentheid het, teen die Verbandgewer in te stel.
12.	
REGSKOSTE
Die Verbandgewer is teenoor die Bank aanspreeklik vir die betaling van alle regskoste waarop die Bank regtens geregtig is, insluitende opsporingskoste en invorderingskommissie (plus Belasting op Toegevoegde Waarde daarop), op die skaal soos tussen prokureur-en-kliënt.
13.	
VERMOEDE VAN BEHOORLIKE VOLDOENING
In enige hofgeding wat deur die Bank teen die Verbandgewer vir die verhaal van enige bedrag wat kragtens die Verband verseker is, ingestel is -

13.1	word dit vermoed dat die Bank behoorlik aan al die bedinge en voorwaardes van enige tersaaklike ooreenkoms bedoel in 6 tussen die Bank en die Verbandgewer en aan alle bedinge en voorwaardes van die Verband en aan alle bedinge en voorwaardes van die Standaard Verbandvoorwaardes waarna hierna verwys word, voldoen het; en
13.2	is dit nie vir die Bank nodig om bewys van sodanige voldoening voor te lê nie,
tensy die Verbandgewer die vermoede van behoorlike voldoening in geskil geplaas het.
14.	
STANDAARD VERBANDVOORWAARDES
14.1	Die Standaard Verbandvoorwaardes van die Bank wat in die Akteskantoor geliasseer is waarin die Verband geregistreer is kragtens verwysing BC9/2005 sal van toepassing wees en deel van die Verband uitmaak behalwe in sover as wat enige skriftelike ooreenkoms tussen die Verbandgewer en die Bank anders mag bepaal.
14.2	Indien daar 'n teenstrydigheid tussen die bepalings van die Verband en die bepalings van die Standaard Verbandvoorwaardes is, sal die bepalings van die Verband geld.
14.3	Deur sy ondertekening van die volmag waarkragtens die registrasie van die Verband gemagtig is, erken die Verbandgewer dat 'n afskrif van die Standaard Verbandvoorwaardes bedoel in 14.1 aan hom voorsien is.

		
	Verbandgewer/Behoorlik se behoorlik gemagtigde agent

		
	AKTEBESORGER
Naam: JUSTIN ANSELM BROWNE